Støvsugeren sikrer dit hjem | Komputer for alle
Støvsugeren sikrer dit hjem
LGs nye robotstøvsuger kan sende dig et billede, hvis den registrerer, at der er ubudne gæster i dit hjem.
Opdateret 22.12.2015
Selvkørende robotstøvsugere, der automatisk rengør dine gulve, imens du laver noget andet, er efterhånden et ganske udbredt fænomen, men LGs Hom-Bot Turbo+ giver de fleste andre robotstøvsugere baghjul.
Få de smarte hovedtelefoner + 3 nr. af Komputer for Alle for KUN 149 kr. I ALT Hom-Bot Turbo+ er udstyret med tre kameraer, der først og fremmest hjælper støvsugeren med at finde rundt i dit hjem, så den ikke kører ind i ting og kan se, hvor langt den er nået – men kameraerne bruges også til et par andre, smarte funktioner.
Du kan nemlig bruge en funktion, LG kalder for Home-Guard, hvor støvsugeren sender dig et billede, hvis den registrerer, at der er ubudne gæster, når du ikke er hjemme.
En anden mulighed er, at du kan bruge funktionen Home-View, hvor du, direkte på din smartphone, kan se, hvor støvsugeren er i gang med at støvsuge og eventuelt styre den et andet sted hen, hvis du ønsker det.
LG lancerer Hom-Bot Turbo+ ved den store CES-udstilling, der løber af stablen i Las Vegas i januar.
Mobil med 6 megapixels kamera